recursal/SuperWikiNEXT-32B huggingface dataset:
**Khorasan-ryhmä** on Yhdysvaltain puolustusministeriön mukaan Syyriassa toimiva Al-Qaida-ryhmittymä. Yhdysvaltojen mukaan ryhmä suunnitteli terrori-iskujen toteuttamista Yhdysvaltoja vastaan. 

Khorasan-ryhmästä oli vain vähän julkista tietoa ennen kuin Yhdysvallat teki sen tukikohtia vastaan ilmaiskuja syyskuussa 2014. Yhdysvaltojen mukaan iskut kohdistettiin ryhmän pommintekolaitoksia, koulutusleirejä ja muita rakennuksia vastaan. Ryhmään uskotaan kuuluvan noin 50 jäsentä, joita on tullut Afganistanista ja Pakistanista, eli alueelta, jonka jihadistit tuntevat nimellä Khorasan. Nimitys khorasan-ryhmä on kuitenkin peräisin ilmeisesti amerikkalaisista lähteistä. Ryhmässä on jäseniä myös Pohjois-Afrikasta ja Tšetšeniasta. Yhdysvaltojen mukaan ryhmän lähetti Syyriaan Al-Qaida-johtaja Ayman al-Zawahiri ja he saivat tiloja ja maata Syyriassa toimivalta Al-Nusran rintamalta. Ryhmän johtajana on väitetty toimivan Muhsin al-Fadhli. Jotkut tutkijat ovat kuitenkin pitäneet häntä ennemminkin saarnamiehenä kuin johtajana.

Yhdysvaltojen tiedusteluraporttien mukaan ryhmä valmisteli pommi-iskuja ja kokeili eri tapoja tuoda pommeja lentokenttien turvatarkastusten läpi. Ryhmää on Yhdysvaltojen mukaan auttanut sauditaustainen pommintekijä Ibrahim al-Asiri, joka suunnitteli Umar Farouk Abdulmutallabin alusvaatteissaan Northwest Airlinesin lento 253:lle kuljettaman pommin, jonka räjäyttäminen kuitenkin epäonnistui. Yhdysvaltojen tekemien ilmaiskujen aikoihin ryhmän uskottiin olevan pommi-iskun valmistelujen loppuvaiheilla. Heinäkuussa 2015 Yhdysvallat ilmoitti surmanneensa al-Fadhlin ilmaiskussa, joka tehtiin Sarmadan kaupungissa Syyriassa lähellä Turkin rajaa. Al-Fadhlin on sosiaalisessa mediassa uutisoitu kuolleen myös jo aiemmin tehdyissä ilmaiskuissa.

Al-Nusran rintaman johtaja Abu Mohammed al-Julani kiisti Khorasan-ryhmän olemassaolon Al Jazeeralle antamassaan haastattelussa toukokuussa 2015.

Lähteet
-------

1. 1 2 3  What is the Khorasan Group? *BBC News*. BBC. Viitattu 12.3.2015. (englanniksi)
2. ↑  Paula Tapiola: Yhdysvallat: Bin Ladenin luottomies surmattu ilmaiskussa Syyriassa *Yle uutiset*. Yleisradio. Viitattu 22.7.2015.
3. ↑  Al-Qaeda 'orders Syria's Al-Nusra Front not to attack West' *BBC News*. BBC. Viitattu 8.6.2015. (englanniksi)
**Nhlanhla Musa Nene** (s. 5. joulukuuta 1958) on Etelä-Afrikan entinen valtiovarainministeri. Hän toimi virassa vuosina 2014-2015 ja 2018.

Ensimmäiselle ministerikaudelleen Nenen nimitti presidentti Jacob Zuma. Hän myös erotti Nenen 2015. Seuraava presidentti Cyril Ramaphosa toi Nenen takaisin hallitukseen lisäämään Etelä-Afrikan taloushallinnon uskottavuutta. Nene kuitenkin joutui eroamaan skandaalin takia. Hän myönsi pitäneensä yhteyttä korruptioon sekaantuneeseen Guptan perheeseen.

Nene on opiskellut taloustiedettä kahdessa eteläafrikkalaisessa yliopistossa, ja työskennellyt pankkien ja sijoistusyhtiöiden johdossa. Kansainvälisesti hän on tullut tunnetuksi erityisesti pudottuaan tuolilta televisiohaastattelussa vuonna 2008.

Lähteet
-------

1. ↑  South Africa's finance minister Nhlanhla Nene quits over Gupta scandal *BBC News*.  9.10.2018. Viitattu 26.2.2022.
2. ↑  Nhlanhla Nene is the new chairperson of Thebe Investment *City Press*.  2021. Viitattu 26.2.2022.
3. ↑  Chairman (Nhlanhla Nene) falls off chair (SABC 2) *SABC2*.  2008. Viitattu 26.2.2022.
**Danielle Riley Keough** (s. 29. toukokuuta 1989 Los Angeles, Kalifornia) on yhdysvaltalainen näyttelijä ja malli. Hänet tunnetaan myös Lisa Marie Presleyn lapsena sekä Elvis Presleyn ja Priscilla Presleyn vanhimpana lapsenlapsena. Hänen isänsä on Danny Keough.

Mallinura
---------

Keough teki malliuransa debyytin 14-vuotiaana helmikuussa 2004 Dolce & Gabbanan catwalkilla Italiassa. Saman vuoden elokuussa hän esiintyi *Voguen* kannessa äitinsä Lisa Marien ja isoäitinsä Priscillan kanssa.

Keough pitää esikuvinaan muun muassa Kate Mossia ja Naomi Campbellia.

Näytteleminen
-------------

Keoughin näyttelijänura alkoi roolilla Marie Curriena musiikkielokuvassa *The Runaways*, jonka ensi-ilta oli Yhdysvalloissa 19. maaliskuuta 2010.

Vuonna 2010 valmistui myös kaksi muuta elokuvaa, joissa Keough näyttelee: *The Good Doctor* sekä *Jack & Diane*.

Perhe
-----

Keoughilla oli yksi veli, Benjamin Keough, sekä on kaksi sisarpuolta.

Helmikuussa 2015 Keough meni naimisiin näyttelijä ja stunt-mies Ben Smith-Petersenin kanssa. He tapasivat toisensa *Mad Max: Fury Road* -elokuvan kuvauksissa vuonna 2012. Heillä on huhtikuussa 2022 syntynyt tytär.

Lähteet
-------

1. ↑
2. ↑   (Arkistoitu – Internet Archive)
3. ↑
4. ↑   (Arkistoitu – Internet Archive)
5. ↑
6. ↑
7. ↑  Webber, Stephanie: Riley Keough Marries Ben Smith-Petersen: Wedding Guest List, Details Revealed *US Weekly*.  5.2.2015. Viitattu 21.4.2015. (englanniksi)
8. ↑  Lisa Marie Presleyn Riley-tytär yllätti muistotilaisuudessa – puhe sisälsi henkilökohtaisen paljastuksen *www.iltalehti.fi*. Viitattu 22.1.2023.

Aiheesta muualla
----------------

* Riley Keough Internet Movie Databasessa. (englanniksi)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Saksa
* Yhdysvallat
* Tšekki

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Synchronkartei

 |
|  |
| Muut | 
* IdRef

 |

 |
Khristodoulos vuonna 2006.
**Khristodoulos** (*Christódoulos*, kreik. Χριστόδουλος, synt. *Chrístos Paraskevaḯdis*, Χρήστος Παρασκευαΐδης, 17. tammikuuta 1939 – 28. tammikuuta 2008) oli Ateenan ja koko Kreikan arkkipiispa ja Kreikan ortodoksisen kirkon priimas vuodesta 1998.

Paraskevaḯdis syntyi Xánthissa Pohjois-Kreikassa. Hän opiskeli aluksi lakia, mutta valmistuttuaan lähti opiskelemaan teologiaa ja hänestä tuli pappi 1965. Hän toimi Palaió Fáliron pappina 1965–1974 ja samaan aikaan Pyhän synodin pääsihteerinä. Vuonna 1974 hänet valittiin Dimitriádan piispaksi Vóloksessa ja 1998 Ateenan arkkipiispaksi arkkipiispa Serafimin seuraajaksi.

Khristodoulos oli karismaattinen ja suosittu, mutta myös kiistelty kirkon johtaja. Hän käytti internetiä, otti käyttöön viittomakieliset jumalanpalvelukset ja suunnitteli uskonnollista televisioasemaa. Hän oli myös konservatiivinen nationalisti ja puuttui usein politiikkaan. Hän vastusti erityisesti Turkkia ja kutsui turkkilaisia itäisiksi barbaareiksi. Vuonna 1998 hän sanoi eurooppalaisten vielä asuneen puissa kun Kreikassa rakennettiin sivilisaatiota. Vuonna 1999 hän vastusti Naton Jugoslavian pommituksia ja järjesti apua ortodoksiselle Serbialle. Vuonna 2001 hän sanoi syyskuun yhdennentoista päivän iskujen vuonna 2001 johtuneen suurvaltojen epäoikeudenmukaisuuden aiheuttamasta epätoivosta. Hän johti myös protestimarssia Kreikan Big Brother -televisio-ohjelmaa vastaan 2002. 

Hänen tärkein toimensa oli välien lähentäminen katoliseen kirkkoon. Paavi Johannes Paavali II vieraili Ateenassa 2001 ensimmäisenä paavina 1300 vuoteen, ja Khristodoulos vieraili 2007 Vatikaanissa huolimatta oman kirkkonsa eräiden tahojen vastustuksesta.

Khristodoulos kuoli kotonaan Ateenassa taisteltuaan seitsemän kuukautta syöpää vastaan.

Lähteet
-------

* Greek Orthodox Leader Dies at 69, NY Times


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Yhdysvallat
* Kreikka
	+ 2
* Alankomaat
* Puola

 |
|  |
| Muut | 
* IdRef

 |

 |
**Kevin Carter** (13. syyskuuta 1960 Johannesburg – 27. heinäkuuta 1994) oli eteläafrikkalainen lehtivalokuvaaja. Maaliskuussa 1993 Carter otti lähellä Ayodin kylää Etelä-Sudanissa valokuvan nälkää näkevästä pikkutytöstä ja korppikotkasta. Valokuva myytiin *The New York Timesille*, jossa se julkaistiin 26. maaliskuuta 1993. Sadat huolestuneet lukijat ottivat välittömästi yhteyttä lehteen, koska halusivat tietää selvisikö tyttö. Valokuva julkaistiin useissa sanomalehdissä ympäri maailman.

12. huhtikuuta 1994 New York Timesin ulkomaankuvien päätoimittaja Nancy Buirski soitti Carterille ja ilmoitti tämän voittaneen valokuvallaan Pulitzer-palkinnon. Keskiviikkoiltana 27. heinäkuuta 1994 henkisistä sekä taloudellisista ongelmista kärsinyt Carter teki Braamfonteinspruit-joen rannalla autossaan pakokaasulla itsemurhan.

Walesilaisen rockyhtye Manic Street Preachersin vuoden 1996 albumilla *Everything Must Go* on myös singlenä julkaistu kappale "Kevin Carter". Dan Krauss on ohjannut ja tuottanut Carterin elämästä vuonna 2005 Oscar-ehdokkuuden saaneen dokumentin *The Death of Kevin Carter: Casualty of the Bang Bang Club*. "The Bang Bang Club" oli neljän eteläafrikkalaisen valokuvaajan ryhmä, jonka jäsen Carter oli.

Lähteet
-------

* Scott MacLeod: The Life and Death of Kevin Carter.  *TIME*, 12.9.1994. Artikkelin verkkoversio. Viitattu 15.3.2009.  (englanniksi)

### Viitteet

1. ↑  Manic Street Preachers - viralliset kotisivut (Arkistoitu versio)
2. ↑  HBO Documentary films: The Death of Kevin Carter: Casualty of the Bang Bang Club (Arkistoitu versio)


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Saksa
* Yhdysvallat

 |
|  |
| Taiteenala | 
* Photographers' Identities
* RKD Artists

 |
|  |
| Muut | 
* Europeana

 |

 |
**Nylands Svenska Ungdomsförbund** on Uudellamaalla sijaitsevien suomenruotsalaisten nuorisoseurojen keskusjärjestö. Se perustettiin Helsingissä 13. marraskuuta 1905.

NSU:ta edelsi Uusimaalaisten nuorisojärjestöjen yhteistyöelin Centralutskottet, joka toimi vuosina 1898-1905. Centralutskottet perustettiin 11. kesäkuuta 1898 Porvoossa samaan aikaan pidettyjen laulu- ja musiikkijuhlien yhteydessä. Vanhimmat Uudellamaalla yhä toimivat nuorisoseurat perustettiin jo 1890-luvulla, kuten esimerkiksi Hembygdens Vänner, joka perustettiin 1892 ja toimii yhä Snappertunassa. Suomessa nuorisoseuratyö on valtion tukemaa toimintaa, jota harjoitetaan jokaisessa Suomen kunnassa.

Nuorisoseuratoiminnassa keskeisellä sijalla ovat olleet useissa kylissä sijaitsevat nuorisoseuratalot. Opetusministeriö on tukenut nuorisoseuratalojen korjauksia ja ylläpitoa vuodesta 1978 alkaen. Kyseinen valtion tuki on kanavoitu 1990-luvulta alkaen Suomen Kotiseutuliiton vuosittain antamaksi avustukseksi.

NSU:n jäsenmäärä on kasvanut vuoden 1970 noin kymmenestä tuhannesta jäsenestä ennätykseensä 22 152 jäseneen vuonna 1992. Sittemmin jäsenmäärä on hiukan laskenut mutta on yhä noin 20 000 henkilöä. NSU:hun kuuluu jäsenyhdistyksinä 110 paikallista nuorisoseuraa. Luku on myös hiukan laskenut aiemmista 120:stä jäsenseurasta.

NSU tukee myös alueellista amatööriteatteritoimintaa ja yhdistyksen tuen alaisuudessa on tällä hetkellä viisi kesäteatteria Uudellamaalla:

* Lurens sommarteater Pernajassa.
* Vanda teaterförening Tikkurilassa.
* Glims sommarteater Glimsin kotiseutumuseossa Espoossa.
* Å-teatern Pickalan tilalla Siuntiossa.
* Raseborgs sommarteater Snappertunassa, Tammisaaressa.

Lähteet
-------

* NSU.fi (Arkistoitu – Internet Archive)
Musiikkinäyte"I Can’t Get Started"Bunny Beriganin nauhoitus vuodelta 1937.Äänitiedostojen kuunteluohjeet

"**I Can’t Get Started (with You)**" on Vernon Duken säveltämä ja Ira Gershwinin sanoittama amerikkalainen musiikkikappale vuodelta 1936. Se esitettiin ensimmäisen kerran Broadway-musikaalissa *Ziegfeld Follies of 1936*, jossa sen lauloi Bob Hope.

Trumpetinsoittaja, laulaja ja orkesterinjohtaja Bunny Berigan nauhoitti vuonna 1937 version, josta tuli hänen kuuluisin nauhoitteensa. Äänite nousi samana vuonna singlelistalla kymmenenneksi, ja vuonna 1975 se palkittiin Grammy Hall of Fame -palkinnolla. Kappaleesta on tullut jazzstandardi, ja osittain Beriganin nauhoituksen ansiosta se on erityisen suosittu trumpetistien keskuudessa. Sitä käytettiin välittämään 1930-luvun nostalgiaa Hollywood-elokuvissa *Pelastakaa tiikeri* (1973) ja *Chinatown* (1974).

Billie Holiday nauhoitti kappaleen saksofonisti Lester Youngin kanssa vuonna 1938. Youngin oma trio nauhoitti kappaleen uudelleen heinäkuussa 1942, vain viikkoja laulun suosituksi tehneen Beriganin kuoleman jälkeen. Triossa soitti pianoa Nat King Cole. Dizzy Gillespien versio vuodelta 1945 oli tärkeässä osassa trumpetistin uran alkuvaiheessa, kun tämä teki itseään tunnetuksi uutena jazzin huippunimenä. Lennie Tristano äänitti oman versionsa kappaleesta vuonna 1946.

Lähteet
-------

1. 1 2 3 4 5  Jeremy Wilson: I Can't Get Started (with You) *JazzStandards.com*. Viitattu 6.4.2010. (englanniksi)
2. ↑  William Emmett Studwell ja Mark Baldin: *The Big Band Reader: Songs favored by swing era orchestras and other popular ensembles*, s. 21–22. Routledge, 2000. ISBN 0789009145. (englanniksi)
3. ↑  Grammy Hall of Fame *Grammy.com*.  Arkistoitu 24.12.2010. Viitattu 3.5.2010. (englanniksi)
4. ↑  Alan Kurtz: Bunny Berigan: I Can't Get Started *Jazz.com*. Viitattu 5.5.2010. (englanniksi)
5. ↑  Ted Gioia: Billie Holiday & Lester Young: I Can't Get Started *Jazz.com*.  Arkistoitu 4.11.2011. Viitattu 5.5.2010. (englanniksi)
6. ↑  Ted Gioia: Lennie Tristano: I Can't Get Started *Jazz.com*.  Arkistoitu 24.2.2010. Viitattu 5.5.2010. (englanniksi)
**Helsinki Triathlon ry** on vuonna 1986 perustettu jäsenmäärältään Suomen suurin triathlonseura *lähde?*. Seuran toiminta-ajatus on edistää triathlonharrastusta ja -tietoutta Uudenmaan alueella.

Harrastaapa triathlonia sitten kunto-, kilpa- tai huippu-urheiluna, seura tarjoaa monipuolisia yhteisiä harjoitusvuoroja ja harjoituksia, seuran omat HelTri Talvisarja ja HelTri Cup -harjoituskilpailusarjat, ohjattuja uintivuoroja, perinteiset kevät- ja syysleirit, seurailtoja sekä seuratuotteita.

Yli 600 heltriläisen joukkoon ovat tervetulleita kaikki lajista kiinnostuneet kansallisesta kärjestä kannustusjoukkoihin.

Toiminta
--------

Seura järjestää jäsenilleen valmennusta, triathlonkouluja, yhteistreenejä, seurakilpailuja , leirejä sekä tietoiskuja seurailtojen merkeissä.  Seuran toimisto on Helsingin Kaupungin Liikuntaviraston tiloissa Liikuntamyllyssä.  Seuran toiminnanjohtaja on Päivi Steffen.

Kuvamateriaalia
---------------

Helsinki Triathlon ry tuottaa lajikohtaista kuvamateriaalia, jota on nähtävillä Flickr- kuvavirrassa.

Vuoden 2015 edustusurheilijat
-----------------------------

Vuoden 2015 Helsinki Triathlonin edustusurheilijat ovat:

* Liisa Lilja
* Kim Harju
* Jarmo Hast

Lähteet
-------

1. ↑  Tietoa seurasta
2. ↑  Helsinki Triathlon ry – valmennuspalvelut
3. ↑  Helsinki Triathlon ry – triathlonkoulut
4. ↑  HelTri Cup
5. ↑  Helsinki Triathlon ry – Aikaisemmat seuraillat
6. ↑  Tietoa seurasta *heltri.fi*.
7. ↑  Toimihenkilöt *heltri.fi*.  26.10.2019.
8. ↑  Helsinki Triathlon ry – edustusurheilijat

Aiheesta muualla
----------------

* seuran kotisivut
*Hakusana "Ghost of a Chance" ohjaa tänne. "Ghost of a Chance" on myös Rush-yhtyeen kappale albumilta Roll the Bones.*
"**I Don’t Stand a Ghost of a Chance with You**" (usein pelkkä "**Ghost of a Chance**") on Victor Youngin säveltämä balladi vuodelta 1932. Kappaleen sanoittivat Ned Washington ja Bing Crosby.

Ensimmäisen nauhoituksen kappaleesta teki Bing Crosby Brunswick-levy-yhtiölle. Joitakin kuukausia myöhemmin myös Ted Fio Rito nauhoitti kappaleen Brunswickille orkesterinsa kanssa. Levy-yhtiö ei uskonut aluksi "Ghost of a Chancen" mahdollisuuksiin ja sijoitti molemmat äänitykset levyn B-puolelle. Crosbyn julkaisun A-puolena toimi "Just an Echo in the Valley", ja Fio Riton A-kappale oli "I’ll Take an Option with You".

Kappaleesta on tullut jazzmusiikissa usein soitettu standardi. Kornetisti Bobby Hackett nauhoitti kappaleen vuonna 1938, ja sävellyksen merkittävimpiin varhaisiin jazzlevytyksiin kuuluu Cab Callowayn äänitys vuonna 1940. Callowayn nauhoituksessa on koko kappaleen ajan pääosassa Chu Berryn tenorisaksofoni eikä orkesterinjohtaja itse esiinny kappaleessa lainkaan. Chu Berryn tulkinta sai monet saksofonistit kiinnostumaan kappaleesta. "Ghost of a Chancen" ovat nauhoittaneet myös muun muassa Clifford Brown, Benny Carter, Ella Fitzgerald, Coleman Hawkins, Billie Holiday, Illinois Jacquet, Diana Krall, Thelonious Monk, Wes Montgomery, 
Lennie Tristano ja Lester Young.

Sävellys on C-duurissa ja aikakauden populaarimusiikille tyypillisesti rakenteeltaan AABA. Sanoituksessa kuvataan toivotonta rakkautta saavuttamattomissa olevaan ihmiseen. Laulun nimi tarkoittaa "minulla ei ole mitään mahdollisuutta (kirjaimellisesti *mahdollisuuden haamuakaan*) sinuun".

Lähteet
-------

1. 1 2 3 4 5  Wilson, Jeremy: (I Don’t Stand A) Ghost of a Chance (With You) *JazzStandards.com*. Viitattu 15.10.2013. (englanniksi)
2. 1 2  Gioia, Ted: *The Jazz Standards: A Guide to the Repertoire*, s. 124–126. Oxford University Press, 2012. ISBN 978-0-19-993739-4 . (englanniksi)
**Helsinki Pipes and Drums** on suomalainen vuonna 1991 perustettu säkkipilliorkesteri. Sen perusti John Hardie klaanista Mackintosh, ja sitä kehitti hänen poikansa Gavin Hardie vuodesta 2010 eteenpäin. Se on ensimmäinen Skotlannin Ylämaiden säkkipilleistä koostuva orkesteri Suomessa. Orkesterin kotipaikka on Helsinki.

Aatos Erkko tuki orkesteria sen alkuaikoina kustantaen sille muun muassa esiintymisasut. Orkesteri on esiintynyt myös laulajien sekä akustisten ja sähköisten instrumenttien kera ja orkesteri yhdessä sekä sen jäsenet erikseen ovat kilpailleet soittokilpailuissa Euroopassa useampaan kertaan. Orkesteri on vieraillut esiintymässä myös Yhdysvalloissa kahdesti, muun muassa New Yorkin St. Patrick’s Day -paraatissa. Orkesteri käyttää Mackintoshin klaanin skottiruutukuviota perustajansa mukaan.

Orkesteri vietti 25-vuotisjuhliaan vuonna 2016. Säkkipilliorkesterin johtajana toimii Annukka Matilainen Gavin Hardien, John Hardien pojan opiskellessa säkkipillimusiikkia Skotlannissa. Orkesterin rumpusektion johtajana on toiminut koko orkesterin olemassaolon ajan Manne Laukkanen.

Lähteet
-------

1. ↑  "Helsinki Pipes and Drums -kotisivu". Noudettu 16. huhtikuuta 2017.
**ABEC-luokitusjärjestelmää** käytetään luokittelemaan laakereiden kestävyyttä ja tarkkuutta ja sen kehitti amerikkalaisen *Anti-Friction Bearing Manufacturers Association*:in (AFBMA) standardointikomitea *Annular Bearing Engineer Committee* (ABEC). Järjestelmän mukaan laakerit luokitellaan viiteen luokkaan parittomilla luvuilla numerosta 1 numeroon 9:

* ABEC 1
* ABEC 3
* ABEC 5
* ABEC 7
* ABEC 9

Mitä suurempi luokan numero on, sitä tarkempi ja kalliimpi on laakeri. ABEC-luokitus ei kuitenkaan itsessään määrittele, kuinka nopeasti laakeri voi pyöriä, mutta se kertoo, kuinka kitkattomasti laakeri pääsee pyörimään. Järjestelmällä on tarkoitus luokitella 608-kokoisia sekä Okuma Komado -hyrräkelan laakereita.

Lähteet
-------

1. ↑  Riedell skate knowledge (pdf) *riedellroller.com*. Web Archive.  Arkistoitu 6.2.2009. Viitattu 22.5.2009. (englanniksi)
2. ↑  Steve Cave: ABEC Bearings Ratings - What does ABEC mean for Skateboard Bearings? About.com.  (englanniksi)[vanhentunut linkki]

Aiheesta muualla
----------------

* Ball Bearings ABEC Standard Tolerances
Second Reality Logo
**Second Reality** on suomalaisen Future Crew'n tekemä demo vuoden 1993 Assembly-tapahtumaan, missä se sijoittui ensimmäiseksi PC demo -kompossa. Demoa pidetään yhtenä parhaimpana 1990-luvun alun PC-demona, ja se valittiin Slashdotissa kymmenen kaikkien aikojen parhaimman "hakkauksen" joukkoon ("Top 10 Hacks of All Time").

*Second Realityssa* toteutetut efektit ylittivät vuoden 1993 PC-laitteiston uskotun suorituskyvyn. Demo käytti ja paransi monia jo aiemmin (myös Future Crew'n) demoissa käytettyjä efektejä. Purple Motion ja Skaven sävelsivät Scream Tracker 3:a käyttäen demoon soundtrackin. Musiikin yhdenaikaisuutta efektien kanssa pidettiin tuolloin hyvin vaikuttavana.

*Second Realityn* suorittaminen nykyaikaisilla tietokoneilla onnistuu varmimmin DOSBox-emulaattorilla, sillä siinä käytettiin monia tekniikoita, jotka hyödynsivät suoraan aikansa tietokonelaitteistoa. Demosta on tehty monia versioita eri laitteistoille.

*Second Realityn* koodi julkaistiin heinäkuussa 2013 kaikkien nähtäville, 20 vuotta sen julkaisun jälkeen.

Lähteet
-------

1. ↑  Assembly 1993 *demozoo.org*. Viitattu 20.10.2019. (englanniksi)
2. ↑  Assembly 1993 results :: pouët.net *www.pouet.net*. Viitattu 20.10.2019. (englanniksi)
3. ↑  Slashdot's Top 10 Hacks of All Time  13.12.1999. Slashdot. Viitattu 17.8.2008. (englanniksi)
4. ↑  Second Reality Code Review Part 1 *fabiensanglard.net*. Viitattu 20.10.2019.

Aiheesta muualla
----------------

* *Second Reality* YouTubessa
* *Second Reality* Scene.orgissa
* *Second Realityn* soundtrack Scream Tracker 3 -formaatissa Scene.orgissa
| "I Don't Wanna Be a Rock'n'Roll Star"Peer Günt |
| --- |
| Singlen "I Don't Wanna Be a Rock'n'Roll Star" kansikuva |
| Singlen tiedot |
|  Albumilta | *Peer Günt* |
|  Julkaistu | 1985 |
|  Tuottaja(t) | T.T. Oksala |
|  Tyylilaji | hard rock |
|  Kesto | 03.45 |
|  Levy-yhtiö | Euros |
| Listasijoitukset |
| Suomi Suomen virallinen lista: 25. |
| Peer Güntin muut singlet |
| "Woman On the Radio"1981 | "I Don’t Wanna Be a Rock’n’Roll Star"1985 | "Backseat"1986 |

**I Don’t Wanna Be a Rock’n’Roll Star** on yksi suomalaisen hard rock -yhtye Peer Güntin tunnetuimpia kappaleita. Se julkaistiin alun perin yhtyeen debyyttialbumilla *Peer Günt* (1985). Kappale on usein kärkisijoilla puhuttaessa Peer Güntin parhaista kappaleista; se on mm. sijoittunut YLEN *Top 200 Biisit* -listalle ja valittiin 2009 yhtyeen toiseksi parhaaksi kappaleeksi Radio Rockin Suurimmat Yhtyeet -äänestyksessä.*lähde?*

Peer Günt soitti kappaletta jo vuoden 1984 Rockin SM-kisoissa.

Kappale ylsi Suomen virallisen listan sijalle 25.

Tyyli
-----

Kappaleen riffi ja kertosäe soitetaan D-duurissa. Kitarasoolossa kuullaan nopeaa legato-soittoa.

Kappaleet
---------

**A-puoli**

1. I Don't Wanna Be a Rock'n'Roll Star – 3.45

**B-puoli**

1. 
2. Behind the Line – 4.19

Kokoonpano
----------

* Timo Nikki – kitara, laulu
* Teijo Kettula – basso, taustalaulu
* "Twist Twist" Erkinharju - rummut

* Timo Kipahti – taustalaulu
* T.T. Oksala – taustalaulu

Katso myös
----------

* *Peer Günt*

Lähteet
-------

1. 1 2  Listalevyt: Peer Günt
**Pekka (Petter) Supinen**, sukunimi aik. *Korniloff* (12. heinäkuuta 1881 Sortavala – 11. helmikuuta 1947 Pori) oli suomalainen filosofian maisteri ja puutavaraliikemies.

Supisen vanhemmat olivat kauppias Mikko Supinen, aik. Mikael Korniloff ja Eva Kivinen. Hän pääsi ylioppilaaksi 1901 Helsingin normaalilyseosta ja valmistui Helsingin yliopistosta filosofian kandidaatiksi 1906 ja maisteriksi 1914. 

Supinen oli pankkialalla Helsingissä ja Jyväskylässä sekä toimi puutavaraliikemiehenä Sortavalassa. Supinen oli vuonna 1919 Aunuksen väliaikainen hoitokunnan jäsenenä. Hän oli isänsä perustaman Rajavahti-lehden päätoimittajana 1906–1907. Vuonna 1916 Supinen otti haltuunsa isänsä jälkeen Supisen puuliikkeen. Hän perusti 1917 yhdessä salmilaisen Feodor Kiril (Heikki) Röppäsen (1881–1926, alk. Feodor Reppijev) kanssa Aunuksen Puuliike Osakeyhtiön joka harjoitti sahaustoimintaa Suojärvellä. Supinen aikoi alun perin kaupata Itä-Karjalan metsistä hakattua puutavaraa Petroskoihin, mutta vuoden 1917 vallankumoukset Venäjällä estivät suunnitelmat. Yhtiö siirsi toimintonsa Suomen puolelle Suojärvelle, jonne rakennettiin Kaipaan saha. Yhtiö oli 1924 vararikon partaalla, ja se vaihtoi useaan otteeseen omistajaa, kunnes joutui 1927–1928 Hella Wuolijoen perustaman Osakeyhtiö Carelia Wood Co:n haltuun. Myöhemmin yhtiön omistajaksi tuli Enso-Gutzeit.

Myytyään puutavaraliikkeensä Supinen toimi Helsingissä muun muassa Uusi Suomi-lehden kauppaosaston ja Suomen Ulkomaankauppa-lehden toimittajana. Supinen asui 1930-luvulla Sortavalassa viljellen Louhelan tilaa.

Lähteet
-------

1. 1 2 3  Ylioppilasmatrikkeli 1901, matrikkelinumero 27136
2. ↑  Pekka Supisen kuolinilmoitus, Sisämaa-Laatokka 13.02.1947, nro 35, s. 2, Kansalliskirjaston digitaaliset aineistot
3. ↑  Virtuaali-Sortavala, Malvalan talo (Google cache-linkki)
4. ↑  50 vuotta, Laatokka 14.07.1931, nro 76, s. 2, Kansalliskirjaston digitaaliset aineistot
**Athenen temppeli** oli antiikin aikainen Athenelle omistettu kreikkalainen temppeli Miletoksessa Vähässä-Aasiassa, nykyisessä Turkissa. Se rakennettiin 400-luvun eaa. alkupuolella, ja sen edeltäjä on kaupungin varhaisin tunnettu pyhäkkö.

Historia
--------

Athenen temppeli rakennettiin Miletoksen jälleenrakentamisen yhteydessä klassisen kauden alussa noin vuonna 479–450 eaa. Sen paikalla oli ollut varhaisempi temppeli arkaaiselta kaudelta 600-luvulta eaa. lähtien. Eräs arkaaiselle kaudelle ajoittuva piirtokirjoitus mainitsee paikalla olleen Athenen kultin jo viimeistään tuolloin. Näin pyhäkkö oli kaupungin varhaisin. Esinelöytöjen perusteella paikka on ollut kulttipaikkana myös varhemmin geometrisella kaudella. Se myös sijaitsi siinä osassa Miletosta, joka asutettiin ensin.

Athenen temppelistä löydetty puhdistautumisastia, n. 550 eaa. Altes Museum, Berliini.
Temppeli oli olemassa vielä roomalaisella kaudella. On ehdotettu, että se purettiin tuolloin, jotta sen osat voitiin käyttää uudelleen muihin rakennuksiin.

Rakennus
--------

Temppeli sijaitsi Miletoksen lounaisosassa etelään Läntisestä agorasta. Se oli rakennettu keinotekoisella pengerrykselle poikkeuksellisesti pohjois-eteläsuunnassa tyypillisen itä-länsisuunnan sijaan. Näin se oli sijoitettu sopimaan uuteen asemakaavaan, siinä missä varhaisempi temppeli oli rakennettu itä-länsisuunnassa. Temppelin kaksi- tai kolmiportaisen stylobaatin koko oli noin 17,2 × 28,2 metriä.

Temppeli oli peripteraalitemppeli ja edusti joonialaista tyyliä. Sen katsotaan nykyisin olleen pseudodipteraalitemppeli, jonka peristasiksessa oli 8 × 14 pylvästä, ja jonka sisäänkäynnin puoleinen julkisivu oli aito dipteraali. Aiemmin pylväiden määräksi tulkittiin 6 × 10. Pylväissä ei ollut abakus-laattoja. Sisällä temppelissä oli pronaos, jonka edessä oli kaksi pylvästä (*distylos in antis*) ja jonka syvyys oli noin 6,3 metriä, sekä naos eli cella, jonka koko oli noin 15,8 × 9,2 metriä.

Temppelistä on säilynyt nykyaikaan lähinnä sen perustukset ja joitakin pylväiden osia. Alueelta on löydetty pronssista ja terrakotasta tehtyjä votiivilahjoja sekä keramiikkaa arkaaiselta kaudelta lähtien. Läheltä on löydetty Miletoksen kaikkein varhaisimman asutuksen jäänteitä aina kalkoliittiselta ja varhaiselta pronssikaudelta sekä mykeneläiseltä kaudelta eli myöhemmältä pronssikaudelta lähtien.

Lähteet
-------

1. 1 2 3 4 5 6 7  Miletus, Temple of Athena (Building) *Perseus*. Viitattu 4.11.2019.
2. 1 2  The Temple of Athena *A walk through ancient Miletus*. Foundation of the Hellenic World. Viitattu 4.11.2019.
3. 1 2 3 4  Stillwell, Richard & MacDonald, William L. & McAllister, Marian Holland (toim.): "MILETOS (Balat) Turkey", *The Princeton Encyclopedia of Classical Sites*. Princeton, N. J.: Princeton University Press, 1976. Teoksen verkkoversio.
4. ↑  Greaves, Alan M.: "The Shifting Focus of Settlement at Miletos". Teoksessa Flensted-Jensen, P. (ed.): *Further Studies in the Ancient Greek Polis*, s. 57–72. Papers from the Copenhagen Polis Centre 5. Historia Einzelschriften 138. Stuttgart: Franz Steiner Verlag, 1999.
**Sporalogia** on skeptikko Nils Mustelinin esittämä parodia astrologiasta. Sana on johdettu Helsingin slangin raitiovaunua tarkoittavasta sanasta *spora*, jonka juurena on ruotsin kielen sana *spårvagn*. Mustelin esitti sporalogia-oppinsa Ursan kustantamassa kirjassa *Paholaisen asianajaja: Opaskirja skeptikolle* vuonna 1989.

Mustelin huomautti kirjoituksessaan, että Helsingin kaupungissa liikkuvat raitiovaunut vaikuttavat kaupungin asukkaisiin paljon suuremmalla painovoimalla kuin kaukaiset planeetat, ja lisäksi ne synnyttävät tehokkaina sähkölaitteina sähkömagneettisia aaltoja. Mustelinin mukaan olisi aivan mielekästä laatia raitiovaunuhoroskooppeja, karttoja raitiovaunujen sijainneista jonkun henkilön syntymän hetkellä, ja yrittää päätellä niistä jotakin henkilön ominaisuuksista. Tähän Mustelin yhdistäisi raitiovaunulinjojen numeroiden numerologista tulkintaa.

Kirjallisuutta
--------------

* Häyry, Heta & Karttunen, Hannu & Virtanen, Matti (toim.): *Paholaisen asianajaja. Opaskirja skeptikolle*. Helsinki: Ursa, 1989. ISBN 951-9269-48-7. Teoksen verkkoversio.
* Selin, Risto: *Ihmeellinen maailma. Skeptikon tietosanakirja*. Helsinki: Ursa, 2001. ISBN 952-5329-19-4. Teoksen verkkoversio.

Aiheesta muualla
----------------

* Artikkeli sporalogiasta osana Skepsis ry:n Ihmeellinen maailma -kirjaa
**Eliane Coelho** (s. n. 1951 Rio de Janeiro) on brasilialainen oopperalaulaja, äänialaltaan sopraano.

Coelho opiskeli laulamista Hannoverissa, Saksassa. Hän kehitti laajan ohjelmiston, joka on kattanut rooleja muun muassa Wolfgang Amadeus Mozartin oopperoissa, bel canto -teoksissa, veristisissä oopperoissa sekä Giuseppe Verdin ja Richard Straussin teoksissa. Coelholla on ollut muun muassa kiinnitys Oper Frankfurtiin. Ensimmäisen esiintymisensä Wienin valtionoopperassa hän teki vuonna 1991. Lisäksi hän on esiintynyt muun muassa La Scalassa, Baijerin osavaltionoopperassa, Opéra Bastillessa ja Walesin kansallisoopperassa.

Vuonna 1998 Coelho sai Wienissä Kammersängerinin arvonimen.

Lähteet
-------

1. 1 2 3  Eliane Coelho (Arkistoitu – Internet Archive) Fischer Artists International
2. ↑  Coelho, Eliane WorldCat Identities
3. ↑  Coelho, Eliane (um 1951–) Bayerisches Musiker-Lexikon Online


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat

 |
|  |
| Henkilöt | 
* BMLO
* Deutsche Biographie

 |
|  |
| Muut | 
* Europeana

 |

 |
**Spontel Oy** oli suomalainen kehitysyhtiö. Yhtiö osallistui 1980-luvun kasinotalouteen. Spontel ja Tamro fuusioituivat vuonna 1994.

Sponsor perusti Spontel Oy:n sisaryhtiökseen. Spontelin tarkoitus oli tehdä nopeita riskisijoituksia ja kerätä niillä voittoa Sponsorille, joka omisti enemmistön Spontelista.

Spontel listattiin Helsingin pörssiin vuonna 1985. Yhtiön toimitusjohtaja oli Jan Boëthius ja hallituksen puheenjohtaja Hannes Kulvik. Pörssilistautumisesta huolimatta määräysvalta Spontelissa pysyi Sponsorilla.

Vuonna 1987 tapahtuneen valtataistelun (katso Sponsor) jälkeen Spontel joutui Yhdyspankin ja sen lähipiirin omistukseen. Hallituksen puheenjohtajaksi tuli Björn Wahlroos.

Tamro
-----

Spontel osti toisen pörssiyhtiön, lääketukkuri Tamron osakkeita vuonna 1986. Kaupan takana oli se, että toimitusjohtaja Boëthius piti niitä alihintaisina. Kaupan seurauksena Tamro vedettiin pois pörssistä 1987.

Spontel luopui kehitysyhtiötoiminnasta 1993. Spontel ja Tamro fuusioitiin 1994. Yhtiö jatkoi toimintaansa Tamron nimellä.

Lähteet
-------

* Puustinen, Terho: *Sijoittaja. Mitä Hannes Kulvik oppi ahneudesta ja miten sinäkin voit vaurastua levottomilla osakemarkkinoilla.* Helsinki: Kustannusosakeyhtiö Otava, 2022. ISBN 978-951-1-46183-8
* Vihola, Teppo: *Rahan ohjaaja. Yhdyspankki ja Merita 1950–2000.* Jyväskylä: Merita Pankki Oyj, 2000. Sivut 297–300. ISBN 951-889-103-6

### Viitteet

1. 1 2 3  Puustinen s. 36–53
2. 1 2  Vihola
3. 1 2  Tamro Oyj — Osakehistoria *www.porssitieto.fi*. Viitattu 13.3.2023.
4. 1 2  Vuosikertomus 1994 Oy Tamro Ab. Viitattu 13.3.2023.
**Radioaktiiviset projektit** 

Radioaktiiviset prosessit: 

* Alfahajoaminen
	+ Alfasäteily
* Beetahajoaminen
	+ Beetasäteily
* Elektronisieppaus
* Gammasäteily
* Sisäinen konversio
* Neutroniemissio
* Positroniemissio
* Protoniemissio
* Spontaani fissio

Ydinsynteesi 

* Neutronin sieppaus
	+ R-prosessi
	+ S-prosessi
* Protonin sieppaus:
	+ P-prosessi


**Spontaani fissio** on radioaktiivisen hajoamisen yksi muoto, joka on tyypillinen hyvin raskaille isotoopeille. Spontaani fissio on teoreettisesti mahdollinen uraanille ja toriumille tai yleensäkin ytimille, joiden atomimassa on vähintään 100 u. Käytännössä kuitenkin spontaani fissio on mahdollinen vain atomimassaltaan 230 u raskaammille isotoopeille, toriumista (232 u) alkaen. Luonnon radionuklideista spontaanisti fissioituvia ovat 238Th 235U ja 238U.

Uraanin spontaanin fission löysivät 1941 neuvostoliittolaiset ydinfyysikot Georgi Flerov ja Konstantin Petrzhak.

Uraanilla ja toriumilla pääasiallinen radioaktiivinen hajoamismuoto ei kuitenkaan ole spontaani fissio vaan alfahajonta, ja se jätetäänkin yleensä huomioon ottamatta paitsi silloin kun määritetään ko. alkuaineita sisältävien näytteiden tarkat radioaktiiviset hajoamismoodit (*haarautumissuhde*).

Matemaattisesti voidaan määritellä ehto spontaanille fissiolle, ja se on likimäärin:

{\hbox{Z}}^{2}/{\hbox{A}}\geq 45.
missä Z on ytimen järjestysluku ja A on atomimassa.

Fission ja spontaanin fission ero
---------------------------------

Spontaani fissio on vastaavanlainen prosessi kuin fissio, mutta se ei ole itse itseään ylläpitävä eikä luo neutronivuota, joka olisi tarpeellinen fission jatkumiselle. Herkimmin spontaani fissio tapahtuu transaktinoideihin kuuluville alkuaineille, kuten rutherfordiumille.

Lähteet
-------

1. 1 2 3 4  spontaneous fission | physics | Britannica *www.britannica.com*. Viitattu 27.11.2022. (englanniksi)
2. ↑  Igor Sutyagin: The Role Of Nuclear Weapons And Its Possible Future Missions (nato.int) Viitattu 9.1.2016.
**Ariosofia** tarkoittaa arjalaista rotua koskevaa okkulttista aatetta, jonka kehittivät Guido von List ja Jorg Lanz von Liebenfels vuosien 1890 ja 1930 välillä. Termi korvasi Liebenfelsin aiemmin hahmottelemat *theozoologian* ja *ario-kristillisyyden*.

Suuntaus juurtui Eurooppaan 1920-luvun alussa. Se juontuu pääasiassa teosofisesta liikkeestä, mutta torjuu teosofisen ajatuksen ihmisten veljeydestä. Ariosofian mukaan ainoastaan pohjoiset indoeurooppalaiset eli arjalaiset, ovat varsinaisesti ihmisiä, ja kykeneviä henkiseen kehitykseen. Ariosofiaan vaikuttivat ideologiat jotka olivat yhteisiä kaikille Länsi-Euroopan maille 1800-luvulla, mutta se muotoutui pääasiassa kahden itävaltalaisen okkultistin, Guido von Listin (1848-1919) ja Liebenfelsin kirjoituksissa.*lähde?*

1926 perustettiin Ariosofinen yhdistys, joka nimettiin *Neue Kalandsgesellschaftiksi* vuonna 1928, ja *Ariosophische Kulturzentraleksi* vuonna 1931. Yhdistys perusti samana vuonna ariosofisen koulun Presbaumiin.*lähde?*

Ariosofialla oli suuri vaikutus natsimystiikkaan.

Lähteet
-------

* Greer, John Michael - The New Encyclopedia of the Occult
* 

### Viitteet

1. ↑  Goodrick-Clarke, Nicholas: *The occult roots of nazism: The ariosophists of Austria and Germany 1890–1935*. Wellingborough, England: The Aquarian Press, 1985. ISBN 0-85030-402-4. (englanniksi)
Kerttu Saalasti oli nivalalainen kansanedustaja.
**Kerttu Saalasti säätiö sr.** on perustettu 29. toukokuuta 2000 edistämään Oulun Eteläisen alueen elinkeinoelämän monipuolistumista ja kilpailukykyä sekä tukemaan alueen yliopistollista tutkimus- ja koulutustoimintaa. Vuonna 2021 säätiön toimintaan liittyivät mukaan Raahen seudun toimijat. Laajentumisen myötä säätiön tarkoituksena on tukea ja edistää korkeakoulutasoista tutkimus- ja koulutustoimintaa Pohjois-Pohjanmaan eteläosassa. 

Säätiö toteuttaa tarkoitustaan tukemalla taloudellisesti korkeakoulutasoista tutkimus- ja koulutustoimintaa Pohjois-Pohjanmaan eteläosassa, jakamalla säätiön tarkoitusperiä noudattaen avustuksia ja apurahoja, tukemalla säätiön tarkoitusta edistäviä ja siihen liittyvää tutkimusta, koulutusta ja muuta toimintaa sekä kaikilla muilla säätiön tarkoitusta hyödyttävillä laillisilla toimintamuodoilla. 

Säätiö on saanut nimensä Oulun yliopiston perustamiseen olennaisesti vaikuttaneelta, silloiselta opetusministeriltä Kerttu Saalastilta, joka oli presidentti Kyösti Kallion tytär. Säätiön kotipaikka on Nivala, presidentti Kallion kotikunta. 

Säätiön taustalla ovat alueen kunnat ja koulutusorganisaatiot. Säätiön hallinnosta vastaa hallitus, jossa on 17 jäsentä.

Lähteet
-------

* Kerttu Saalasti säätiö sr.
**Spondee** (m.kreik. σπονδεῖος, *spondeios*, lat. *spondēus*) on runojalka ja metron, joka on peräisin antiikin kreikkalaisesta metriikasta. Se koostuu kahdesta pitkästä (, *longum*) tavusta, eli sen kaava on:

Spondeeta esiintyy runomitoissa erityisesti ( = lyhyt tavu, *brevis*) daktyylimetroneiden  ja anapestijalkojen  korvaajana, sekä daktyylisessä katalektisessä heksametrissä paitsi daktyylien paikalla myös viimeisenä metronina yhdessä trokeen  kanssa. Heksametrisäe voi enimmillään koostua lähes pelkästään spondeemetroneista viidettä metronia lukuun ottamatta:

 |  |  |  |  | 
Metron on saanut nimensä siitä, että sitä käytettiin alun perin juomauhrien (σπονδή, *spondē*) yhteydessä esitetyssä musiikissa.

Lähteet
-------

1. 1 2  Liddell, Henry George & Scott, Robert: σπονδεῖος *A Greek-English Lexicon*.  1940. Oxford:  Clarendon Press / Perseus Digital Library, Tufts University.  (englanniksi)
2. ↑  Annis, William S.: Introduction to Greek Meter *aoidoi.org*.  2006. Viitattu 15.1.2018.
3. 1 2  Kaimio, Maarit & Sironen, Erkki: *Kreikkalaisen metriikan alkeet*. Klassillisen filologian laitos, Helsingin yliopisto, 1982/2002.
4. ↑  Castrén, Paavo & Pietilä-Castrén, Leena: "Spondee", *Antiikin käsikirja*, s. 539. Helsinki: Otava, 2000. ISBN 951-1-12387-4.
**Ristijärvi** on matalahko järvi Ristijärven kunnassa Kainuussa. Sen pinta-ala on 3,7 neliökilometriä. Kuntakeskus sijaitsee järven etelärannalla. Järven etäisyys Kajaanista on 38 kilometriä itäkoilliseen.

Maantiede
---------

Ristijärven pituus kaakosta luoteeseen on 3,7 kilometriä. Järvi koostuu suurelta osin lahdista: Pakarilahti, Raudanlahti, Pohjaslahti ja Hietalahti. Järven itäosasta ulottuu länteen erikoinen niemimaa ja saaristo, jossa erittäin kapeat niemet vaihtelevat vastaavanmuotoisten saarten kanssa. Ristijärvi on keskimäärin matala, mutta Pakarilahden pohjoisosassa on 15 metrin syvänne. Järven vesitilavuus on 11 149 000 kuutiometriä.

Ristijärvi on samantasoinen sen koillispuolisen Tenämän kanssa, ja myös länsipuolisen Iijärven kanssa.

Ristijärven eteläranta on taajaan rakennettu, pohjoisrannalla on peltotilkkuja ja metsämaata.

Ristijärvi (59.421.1.001) kuuluu Ristijärven-Tenämän alueeseen (59.421), joka on kolmannen jakovaiheen vesistö Oulujoen vesistössä (59). Toinen jakovaihe on Emäjoen alaosan alue (59.42) ja ensimmäinen on Hyrynsalmen reitin alaosan alue (59.4). Ristijärvi on laajin Ristijärven-Tenämän alueen neljästä järvestä. Alueeseen kuuluu lisäksi Tenämä, Pieni-Tenämä ja Ruutinlampi.

Lähteet
-------

1. 1 2 3 4 5  Ristijärvi, vakavesi, Ristijärvi
2. 1 2 3 4 5 6 7  Ympäristö.fi : Ympäristötiedon hallintajärjestelmä Hertta Ympäristötiedon hallintajärjestelmä Hertta. Viitattu 20.8.2021.
3. ↑  Ristijärvi. Järviwiki. Viitattu 20.8.2021.
4. ↑  Ristijärven - Tenämän alue (59.421). Järviwiki. Viitattu 20.8.2021.
Cola di Rienzon patsas Roomassa.
**Cola di Rienzo** (n. 1313 – 8. lokakuuta 1354 Rooma) oli roomalainen keskiajan lopun kansanjohtaja ja poliitikko, joka julisti itsensä tribuuniksi, vapautti Rooman lyhyeksi aikaa keisarikunnan vallasta ja yritti yhdistää Italian kaupunkivaltiot.

Kansantribuunina
----------------

Cola di Rienzo oli majatalonisännän ja pesijättären poika, joka pystyi ottamaan Roomassa vallan kansanjoukkojen avulla. Hänen tavoitteenaan oli palauttaa Rooman asema Italian johtavana kaupunkina (*caput mundi*). Hän halusi olla antiikin roomalaisten kaltainen. Taitavana puhujana hän osasi käyttää taloudellista ahdinkoa, sekasortoa ja aateliston vastaista mielialaa hyväkseen ottaessaan vallan kaupungissa ja julistautuessaan tribuuniksi vuonna 1347. Paavi Klemens VI julisti kansankiihottajan kerettiläiseksi ja käski tuoda tämän oikeuteen.

Vankeudessa
-----------

Kapinoinnista pelästyneenä Cola di Rienzo pakeni Roomasta Napoliin joulukuussa 1347. Keisari Kaarle IV pidätti Colan myöhemmin Prahassa ja luovutti tämän paavin käsiin Avignoniin. Klemens VI:n seuraaja Innocentius VI, joka näki Colassa keinon vahvistaa paavin asemaa Roomassa, armahti ja vapautti jo kuolemaantuomitun tribuunin.

Paluu ja kuolema
----------------

1354 Cola di Rienzo palasi Roomaan paavin lähettämänä senaattorina palkkasotilasarmeijan kanssa saaden riemukkaan vastaanoton anarkiaan vaipuneessa synnyinkaupungissaan. Uusi valtakausi oli ensimmäistäkin lyhempi, mihin myötävaikuttivat Colan suorittamat murhat ja hänen hallintonsa verotaakka. Pian roomalaiset kääntyivät Cola di Rienzoa vastaan ja murhasivat hänet Campidogliolla lähellä Santa Maria in Aracoelin kirkon portaita. Kuolinpaikalla on nykyään häntä kunnioittava muistopatsas.

Rienzi
------

*Epistolario di Cola di Rienzo*
Richard Wagner sävelsi Cola di Rienzon elämäntarinan innoittamana viisinäytöksisen oopperan *Rienzi* (1842), joka perustuu Edward Bulwer-Lyttonin romaaniin *Rienzi, Rooman viimeinen tribuuni* (1835).

Lähteet
-------

1. 1 2  Kjersgaard, Erik - Dahlerup, Troels: *Otavan suuri maailmanhistoria. Osa 9.*, s. 20-21, 190. Suomentanut Eskelinen, Heikki. Helsinki: Otava, 1984. ISBN 951-1-08056-3.


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Chile
* Espanja
	+ 2
* Ranska
* BnF data
* Katalonia
* Saksa
* Italia
* Israel
* Belgia
* Yhdysvallat
* Ruotsi
* Tšekki
* Kreikka
* Alankomaat
* Puola
	+ 2
* Vatikaani

 |
|  |
| Tieteilijät | 
* CiNii

 |
|  |
| Henkilöt | 
* Italian People
* Deutsche Biographie

 |
|  |
| Muut | 
* IdRef

 |

 |
**Jussi Kannaste** (s. 1976 Juva) on suomalainen jazzmusiikin saksofonisti ja säveltäjä.

Kannaste aloitti saksofoninsoiton käydessään koulua Juvalla. Hän jatkoi sitä Savonlinnan taidelukiota käydessään, opiskeli sitten parin lukuvuoden ajan Pop & Jazz Konservatoriossa ja aloitti vuonna 1998 opintonsa Sibelius-Akatemian jazzosastolla. Kannaste sai vuonna 2001 Suomen Saksofoniseura ry:n Josef Kaartinen -palkinnon. Syksyllä 2001 hän lähti opiskelijavaihtoon Pariisin konservatorioon. Hänen opettajiaan olivat Jari Perkiömäki, Kari "Sonny" Heinilä, Manuel Dunkel, Jukkis Uotila, Jukka Perko, Lee Konitz, Juhani Aaltonen ja monet mestarikurssien pitäjät. Kannaste valmistui Sibelius-Akatemiasta maisterin arvolla vuonna 2005.

Vuonna 2004 Kannaste ja hänen tapaansa kokoonpanossa tenorisaksofonia soittanut Olli Ojajärvi perustivat rumpali Jussi Lehtosen ja basisti Ville Huolmanin kanssa Kannaste-Ojajärvi Quartetin (K/O/Q). Kvartetti esitti pitkälti Kannasteen omia sävellyksiä. Se esiintyi myös Belgiassa sekä Ranskassa, ja vuonna 2005 ilmestyi sen Terravox-levy-yhtiön kautta julkaistu debyyttialbumi *First Draft*, josta tuli Jazz Emma -ehdokkuus. Vuonna 2005 Kannasteelle myönnettiin Sony Finlandin ja Suomen Jazzliiton Sony Jazzpalkinto. Lisäksi hänen saamiinsa palkintoihin kuuluivat Jukka Perko -saksofonikilpailun jaettu toinen palkinto (Huittinen, 2001) ja ensimmäinen palkinto (Huittinen, 2004).

Vuonna 2005 Kannaste oli perustamassa Kannaste-Viinikainen-Riippa-trioa (KVR-trio) uutena yhtyeenä Jazzliiton kiertuetta varten. Yhtyeen esikuvana oli Joe Lovanon, Paul Motianin ja Bill Frisellin maineikas trio. Sen ensimmäinen albumi julkaistiin Jaskaa-levymerkillä tammikuussa 2013. Tämä trio on muodostunut keskeisimmäksi Kannasteen omista kokoonpanoista. Hänen hankkeidensa joukossa on ollut myös vuonna 2002 ruotsalaisen kitaristi Hans Oldingin kanssa perustettu Kannaste-Olding 4 -kokoonpano. Kannaste on soittanut omien yhtyeidensä ohella monissa muissa suomalaisisa jazzkokoonpanoissa, joihin ovat kuuluneet Jaska Lukkarinen Trio, Antti Lötjönen Quartet East, Espoo Big Band ja Ricky-Tick Big Band. Merkittävistä suomalaisista ja ulkomaalaisista jazzmuusikoista Kannasteen yhteistyökumppaneihin ovat kuuluneet Dave Liebman, Jason Moran, Billy Hart, John Scofield, Olli Ahvenlahti, Juhani Aaltonen ja Heikki Sarmanto.

Vuonna 2007 Kannaste aloitti työskentelyn Sibelius-Akatemian opettajana. Vuonna 2009 hänestä tuli siellä jazzmusiikin aineryhmän johtaja.

Lähteet
-------

1. 1 2 3  Pentti Ronkanen, Pentti Ronkanen: Sony Jazzpalkinto 2005 Jussi Kannasteelle · SuomiJazz.com *SuomiJazz.com*.  9.3.2005.
2. 1 2 3 4 5 6 7  Jussi Kannaste Jazz Finland
3. ↑  Josef Kaartinen -palkitut Suomen Saksofoniseura ry
4. ↑  Kannaste-Ojajärvi Quartet Jazz Finland


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Taiteenala Muokkaa Wikidatassa | 
* MusicBrainz

 |

 |
Luonnos Intermariumiin kuuluvista valtioista.
**Intermarium** (puol. *Międzymorze*), myös **Baltian-Mustanmeren liitto**, oli puolalaisen valtiomiehen Józef Piłsudskin poliittinen idea liittovaltiosta, johon kuuluisivat Itä- ja Keski-Euroopan maat. Intermariumin tarkoituksena oli heikentää Venäjän keisarikunnan ja Neuvostoliiton valtaa pilkkomalla se pienempiin osiin. Intermariumiin olisi kutsuttu Viro, Latvia, Liettua, Puola, Valko-Venäjä, Ukraina, Unkari, Romania, Jugoslavia, Moldova ja Tšekkoslovakia.

Intermarium olisi toiminut Piłsudskin mukaan vastapainona venäläiselle ja saksalaiselle imperialismille. Intermarium tuki Piłsudskin ideaa prometeismista.

Nykyisin Itä- ja Keski-Euroopan maiden yhteistyötä edistää yhteistyöfoorumi Kolmen meren aloite, jonka ensimmäinen huippukokous pidettiin vuonna 2016 Kroatiassa.

Intermariumia käsittelevä kansainvälinen ja akateeminen konferenssi järjestettiin heinäkuussa 2017 Varsovassa Lazarskin yliopistolla.

Katso myös
----------

* Reunavaltiopolitiikka
* Visegrád-ryhmä

Lähteet
-------

1. ↑  Oleksandr Koval, Jaryna Turchyn: National Interests of Ukraine in Implementing the Baltic-Black Sea Union Project International Youth Science Forum "Litteris et artibus" 23.–25.11.2017
2. ↑  International Academic Conference: ‘The Intermarium in the 21st Century: Visions, Architectures, Feasibilities’ *lazarski.pl*.  21.4.2017.
**Hullut Päivät** (ruots. *Galna Dagar*) on Stockmann-tavarataloketjun jokakeväinen ja -syksyinen myyntitapahtuma, joka perinteisesti kestää viisi päivää, keskiviikosta sunnuntaihin. Ensimmäiset Hullut Päivät pidettiin 2.−5. huhtikuuta 1986.

Kyseessä ei ole varsinainen alennusmyynti, sillä myyntitapahtuman aikana myydään sitä varten hankittuja tuotteita Stockmannin normaaliin hintatasoon verrattuna edulliseen hintaan. Hulluja Päiviä vietetään myös Stockmannin verkkokaupassa sekä useissa tavaratalon vuokralaisten liikkeissä, kuten Akateemisessa Kirjakaupassa, Powerissa, Musti ja Mirrissä ja Hugo Bossilla.

Vuonna 2020 Hullut Päivät järjestettiin pääosin verkkokaupassa koronaviruspandemiasta johtuen.

Tapahtuma
---------

Hullut Päivät järjestettiin alun perin kerran vuodessa, sittemmin kahdesti vuodessa huhti- ja lokakuussa. Vuoteen 2009 asti tapahtuma oli nelipäiväinen keskiviikosta lauantaihin, mutta joulukuussa 2009 voimaan astuneen sunnuntaikaupan vapauttaneen kauppojen aukioloajan lakimuutoksen myötä tapahtuma laajeni viisipäiväiseksi. Hulluja Päiviä vietetään Suomen lisäksi Viron ja Latvian Stockmann-tavarataloissa.

Hullujen Päivien mainos Helsingin keskustan Stockmann -tavaratalon pääaulassa.
Hulluja Päiviä on joka vuosi ennen tapahtumaa ja sen aikana mainostettu laajalti tiedotusvälineissä. Mainoksissa on käytetty ilmaisun "Hullut Päivät – Galna Dagar" ohella haamuja erilaisissa muodoissa. Mainoksissa on käytetty keltaista, mustaa ja valkoista väriä.

Muuta
-----

Maskun Kalustetalo käytti usean vuoden aikana esimerkiksi lehti-ilmoituksissa muotoja "Hullut ALE Päivät" ja "6 Hulvattoman Hullua Päivää". Stockmann nosti hyvän liiketavan vastaisuutta koskevan kanteen markkinaoikeudessa, mutta kanne hylättiin. Helsingin käräjäoikeus kuitenkin hyväksyi Stockmannin kanteen tavaramerkin haltijan yksinoikeutta koskien ja kielsi Maskua käyttämästä termejä markkinoinnissaan.

Vihreiden puoluevaltuuskunnan varapuheenjohtaja Miikka Keränen on vaatinut Stockmannia vaihtamaan alennusmyynnin nimen, koska se hänen mukaansa vähättelee mielenterveysongelmia ja leimaa ongelmien kanssa eläviä.

Lähteet
-------

1. ↑  Niemistö, Virpi: Stockmannin Hullut päivät -kampanja myös syksyllä verkossa – osa tuotteista saatavilla tavarataloista *Turun Sanomat*.  28.8.2020. Viitattu 8.10.2020.
2. ↑  Markkinaoikeuden päätös: Stockmann - Masku (Arkistoitu – Internet Archive)
3. ↑  HS:n uutinen käräjäoikeuden päätöksestä[vanhentunut linkki]
4. ↑  Vihreiden poliitikko vaatii Stockmannia lopettamaan Hullut Päivät - "naureskelee mielenterveysongelmille" iltalehti.fi. Viitattu 18.10.2017.

Aiheesta muualla
----------------

* Hullut Päivät
* Hullut Päivät Facebookissa